《峡江却寄顿修姜山时二公先余度岭》
明代·释今覞

峡江几日涨流澌，空水茫茫一棹时。急雨独侵蓬窦入，好风偏到客帆迟。

绿莎寒绕沙鸥梦，白石遥明江女祠。却忆故人庚岭上，梅枝新月好吟诗。

作者简介：今覞（一六一九—一六七八），字石鉴。新会人。本姓杨，名大进，字翰序。鼎革后遂谢诸生，明桂王永历十四年（一六六〇）落发雷峰，为天然第二法嗣。著有《石鉴集》、《直林堂全集》。清光绪《广州府志》卷一四一有传。